TopLaaja+työleiristä,+väliraporteista+ja+tarjolla+olevista+koulutuksista+8.+3.2011

TopLaaja työleiristä, väliraporteista ja tarjolla olevista koulutuksista 8. 3.2011

Tervehdys jälleen! Tässä muutamia seikkoja kolmesta tärkeästä asiasta, joten luettehan huolella.

1) Tyrnävän työleiristä Ohjelma, ilmoittautumisohjeet ja matkustusvinkit löytyvät wikistä http://toplaaja.wikispaces.com/Tiimiverkoston+ty%C3%B6leiri+23.+ja+24.3.2011 Muistattehan ilmoittautua huomiseen 9.3. mennessä!

Yhteiskuljetus Oulusta Tyrnävälle o rautatieasemalta noin klo 7.30 o lentokentältä noin klo 8.00

Yhteiskuljetus bussilla Tyrnävältä Ouluun lähtee noin klo 14.15 o lentokentällä noin klo 15.00 o rautatieasemalla noin klo 15.35

Ilmoituksia yhteiskuljetuksen tarpeesta on tullut kovin vähän. Mikä mahtaa olla todellinen tilanne?

Majoittuminen Piilopirtissä. Teidän ei tarvitse erikseen varata majoitusta vaan minä toimitan majoittujalistan ilmoittautumisien perusteella. Minulle voitte laittaa toiveenne kämppäkaverista ja muusta majoittautumiseen liittyvästä. Toiveet pyritään huomioimaan huonejakoja tehtäessä. Ellei erityisiä toiveita ole, teemme jaon parhaan harkintakykymme mukaan. Jotkut ovat kysyneet mahdollisuudesta majoittua Piilopirttiin jo tiistai-keskiviikovälisenä yönä. Sekin onnistuu, kunhan ilmoittaa toiveensa minulle mahdollisimman pian kuitenkin ennen 16.3. jonka jälkeen laitan tiedot Piilopirtin emännälle.

2) Väliraporteista Marja Hollon pyynnöstä pyydän teitä huomioimaan väliraporteissa seuraavat seikat. Kuten aiemmin kerroin voitte halutessanne sisällöllisesti raportoida kokeilun toteutumisen vuoden 2008 ja vuoden 2009 osalta samassa tekstissä, mutta rahoituksen käyttö tulee näkyä erikseen, mikäli nyt raportoidaan sekä vuonna 2008 että vuonna 2009 myönnettyä valtionavustusta. (Vuonna 2010 myönnetystä avustuksesta ei tässä kohtaa tarvinnut väliraporttia vielä tehdäkään.) Tämä siksi, että opetushallituksessa rahoituksen käyttö laitetaan koonteihin diaarinumeroittain ja siksi että vuoden 2008 määrä raha oli 100% valtionavustusta ainakin suurimmalla osalla, mutta 2009 myönnetyssä valtionavustuksessa edellytettiin vähitään 30% omarahoitusosuutta. Tämän omarahoitusosuuden käyttö tulee näkyä raportissanne tai muutoin Oph:n talousosasto saattaa periä valtionavustuksia takaisin. Lisäksi yksi tarkennus joidenkin raportteihin, tässä väliraportissa raportoidaan myönnettyjen määrärahojen käyttö kokonaisuudessaan vuoden 2010 loppuun asti. Ei siis vain sitä kautta, joka on eletty edellisen raportoinnin jälkeen. Tarkoitus on yhdestä taulukosta nähdä, minä on hyväksytty kokonaiskustannusarvio, paljonko rahaaon tähän mennessä kulunut ja paljonko sitä on vielä jäljellä.

Soittakaa ja kysykää, mikäli oman raporttinne suhteen olette edellisistä kohdista epävarmoja.

3) Tarjolla olevista koulutuksista Verkostolle on tarjolla monipuolista ja tasokasta koulutusta kaikkien tiimien ja yksittäisten toimijoiden tarpeisiin. Olen päivittänyt wikiimme tiedot ajankohtaisista koulutuksista, joiden ilmoittautumisaika on nyt. http://toplaaja.wikispaces.com/Tarjolla+olevaa+koulutusta

Tarjolla on: a) Työssäoppimisen oppimisympäristöt, Educode ja atto ja avaintaidot -tiimi järjestää Työssäoppimisen oppimisympäristöt -koulutuksen, johon kutsutaan erityisesti atto-opettajia. Ilmoittautuminen alkanut!! b) Muuttuva ammatillinen opettajuus- Toplaaja-verkostolle, Kyseessä on Inno-Omnian nimenomaan TopLaaja-verkostolle räätälöimästä kokonaisuudesta. Ilmoittautuminen 21.3.mennessä!! c) Oppiminen ja opettaminen muuttuvissa ympäristöissä, Otavan Opiston 2-vuotinen täydennyskoulutus opetusalan henkilöstölle. Maria Suoraniemi ja Minna Vähämäki tulevat kertomaan kokonaisuudesta Tyrnävälle torstaina 24.3.

Kunnes jälleen, -Nina-

Tarkennus edelliseen raportointien osalta 8. 3.2011 Tarkennus vielä edelliseen!

Rahoituksen käytön osalta tarkistetut ja mahdollisesti korjatut raportit tulee palauttaa maaliskuun loppuun mennessä sähköisesti osoitteisiin nina.eskola@pirko.fi ja kirjaamo@oph.fi.

Marja, laitathan viestiä kokeilujen koordinaattoreille vastaamalla kaikille tähän viestiin, mikäli korjatuista versioista tarvitaan Opetushallitukseen allekirjoitettu versio eikä sähköinen kirjaamoon lähetetty versio riitä.

Jotkut teistä ovat tehneet väliraportin vanhalle lomakkeelle. Sitä ei välttämättä tarvitse tässä kohtaa muuttaa uuteen, kunhan rahoituksen käytön osalta raportista käyvät ilmi edellisessä viestissäni mainitut asiat. Jatkossa vanhaa raportointilomaketta ei saa enää käyttää vaan sekä väli- että loppuraportit laaditaan samalla lomakkeella, joka löytyy wikistä kohdasta Tiedonkeruu ja raportointi ja sieltä Raportoinneissa käytettävät lomakkeet löydät täältä. (http://toplaaja.wikispaces.com/Raportoinneissa+k%C3%A4ytett%C3%A4v%C3%A4t+lomakkeet+l%C3%B6yd%C3%A4t+t%C3%A4%C3%A4lt%C3%A4.) Tämä tulee helpottamaan hankkeiden loppuraportointia, kun tiedot ovat jo väliraportointivaiheessa koottu samalle lomakkeelle.